Indik Pangiring Bahasa Bali
Wewehan Pangiring Bahasa BaliSane kabaos Pangiring, inggih punika : Panganggen kruna sane magenah ring pungkur. Pangiring-pangiring punika minakadi: a, an, ang (yang), in, ing (ning), e, ne, en, man, wan.
Pidabdab nyuratang Pangiring:
1. Yang kecape ring pamuput matengenan (aksara wianjana) kruna lan pangiring punika sambungang kawenten. Upami:
Jemak polih pangiring a = jemaka
Daar polih pangiring a = daara, msll.
2. Yan kecape ring pamuput tan matengenan (aksara suara) wewehin kawenten antuk pangiring na wiadin ne. Upami:
Sidu polih pangiring a, dados siduna
Nyama polih pangiring e, dados nyamane
Jaja polih pangiring e, dados jajane, msll.
TEGES PANGIRING-PANGIRING PUNIKA:
1. Teges Pangiring "a":
a. Nyinahang karya sane kakaryanin olih jadma sane karaosang (oleh orang ke 3). Upami :
Wimba (contoh) ring lengkara :
Ngelemang titiang wawu dukaina olih i Guru.
Suba tingalina tiang epuh magarapan, masih ya enu bengong-bengong, msll.
b. Nyinahang padrebeaan/padrewean : Upami:
Mula ento umahne
Pianakne ada tuah dadua, msll.
a. Nyinahang kahanan nglangkungin sane lianan. Upami:
Nyoman patut sayang teken adi, wireh ya madewek cerikan.
Nistaan pangenahne, kewala utamaan suksemane, msll.
b. Nyinahang langkunganipun kalintang. Upami:
Eda Cai liunan munyi, dong enggalang pesuang karirihane, msll.
c. Nyinahang ngwangun Kruna Aran: Upami:
Sotaning madewek parekan, setata inut ngiring sapakayun I Gusti.
Di guane ento lepug ladah, wireh ditu gumanti dadi pedeman maling.
d. Nyinahang Kruna Aran niskala (kata benda abstrak).
Kaliwat sarat muatan perahune ento, pantes suba kelebu.
Icen titiang numbas ajengan aji siu rupiah, msll.
e. Nyinahang prabot (alat-alat) : Upami:
Jemakang meme saringan anggon nyaip santen.
Prabote makejang suba puntul, kema jemakang bapa sangihan, msll.
f. Nyinahang Kruna Aran sakadi Kruna Lingganipun : Upami:
Beeeh, kakene liunan jukutan padine, kenkenang tara ya berag.
Sawireh makelo ya nyongkok, mara ya bangun saget semutan batisne, msll.
g. Nyinahang wewatesan/wewanengan: Upami:
Bulanan tiang ngantiang patekan beline.
Gobane seming latig, buka anake sakit tibanan, msll.
h. Nyinahang genah/ungguhan (tempat): Upami:
Kala punika Hyang Indra mantuk ka Kendran,iniring watek gandarwa lan warapsarane sami.
Sang Niwatakawaca nglurug suargan, msll.
i. Nyinahang makueh (kadwi linggayang) :
Amah-amahan kambinge soroh don-donan.
Anake cerik ane tonden matuuh liwat telu bulan, tonden dadi anggon mas-masan, msll.
j. Nyinahang tetuladan barang : Upami :
Seleg pesan anake cerik ento maplalianan, ngae umah-umahan teken bade-badean, msll.,
3. Teges Pangiring "ang":
a. Nyinahang karya matetulung: Upami:
Munyinne buka beruke silemang, tusing pedas dingeh.
Entungang luune di pangkunge bedauh, msll.
b. Nyinahang nglaksanayang karya (Kruna Kria Lumaksan = kata kerja aktif). Upami:
Gedenang buin agigis lampune, sunarane mermer pesan.
Uredang (ciutkan) buin abedik, bes gedenan bajune ene! Msll.
c. Nyinahang makta miwah nglaksanayang karya: Upami:
Embonang dagdag ane lakar baang celeng, msll.
d. Nyinahang sakadi Kruna Lingganipun. Upami:
Beliang Ketut ya, anak tuuhne cerik pesan.
Enggal pesan ya ruyug, sujatine ya anak sedeng adiang ping pindo, msll.
e. Nyinahang karya kala punika/keterangang dedauhan (yaning Kruna Lingganipun nyinahang dauh). Upami:
Nyoreang wawu Ida mantuk ke Puri Agung, msll.
4. Teges Pangiring "in":
a. Nyinahang karya matetujon ring panandangipun. Upami:
Tegakin jarane = ring jarane (kuda).
Ambenin temboke = dagingin amben.
Besangin siape = kaonang basangne, msll.
b. Nyinahang wewatesan. Upami:
Di jeron Bapak Prebekele, ada karya ngerorasin.
c. Ngwangun rasa ring panandangipun : Upami:
Who-wohane di abian, ngedotin pesan.
Yan tusing maan tuak bisa muduhin.
Kemikan Madene tuah ngenyudin asing-asing anake ngatonang, msll.
d. Nyinahang karya matetulung. Upami:
Ootin enggalang sesuunane, wireh kaliwat baat.
Jemakin malu aba-abaan adine, msll.
e. Nyinahang karya mewanti-wanti. Upami:
Kedetin tiang akesep, wireh likad tiang ngmenekang, msll.
f. Nyinahang kahananipun lintangan. Upami:
Paadengin majalan, wireh timpale enu joh dori.
Yadiapin beranhti I meme, jag palemahin aji basang, msll.
5. Teges Pangiring "ing = ning".
Pangiring ing/ning puniki simper ring pangiring "ne". Upami:
6. Teges Pangiring "e".
Nyinahang panuek kruna Lingganipun. Upami:
Ya mula jalma kaliwat plengpeng, kewala yan bas sanget baan ngopak waluya bikule pisuhin,cutetne nyangetang dogen, msll.
7. Teges Pangiring "ne".
a. Nyinahang barang punika drewen anak sane karaosang (orang ke 3). Upami:
Limanne gede gati, msll.
b. Ngwangun Kruna Aran. Upami:
Pajalanne cara mimis.
Kenyemne sat winaluya madu juruh, msll.
c.Nuekang Kruna Keterangan. Upami:
Sesubane ngaturang sembah, mara ya mapamit mulih, msll.
8. Teges Pangiring "en".
Nyinahang pakaryan sane pacang kalaksanayang durung majanten. Upami:
-Anak istri sane sampun ngamolihang ring indik kekawian, kabaos sang rumaga sastrawati.
-Anake sane seneng matulung urip, welas asih, tur malaksana rahayu, wantuh patut kabaosang budiman.
-Ida Sang Prabu Salia, wiakti ratu saktiman tur kabiuhaning wadua miwah bala peka.
-Sang Wibisana diastu tosning raksasa, sakewanten pakayunane suci, mawinan Ida kabaos sang Gunawan, msll.
Diperbaharui: 17 May 2018 11:49:11.
ban_Latn ban_Latn ban_Latn ban_Latn ban_Latn mos_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn hau_Latn jav_Latn ban_Latn zsm_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn sag_Latn ban_Latn ban_Latn ind_Latn ban_Latn ban_Latn ban_Latn ban_Latn ban_Latn ban_Latn lua_Latn ban_Latn zsm_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn kac_Latn ban_Latn swh_Latn ban_Latn ban_Latn ban_Latn ban_Latn ban_Latn ban_Latn tgl_Latn